**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 6.0 versija” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
2. Deklarācijas par Māra Kučinska vadītā Ministru kabineta iecerēto darbību 35 uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”
3. Ministru kabineta 2016. gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 6.0. versijā  projekta apraksts “Zemkopības ministrijas un tās padotībā esošo iestāžu IKT attīstība. 1.kārta” (turpmāk – projekts). Projekta nosaukums precizēts atbilstoši Zemkopības ministrijas nolikumam - vārds “pakļautībā” mainīts uz vārdu “padotībā”. Projekts tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. projekts veicina darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” izvirzīto rādītāju sasniegšanu, pilnveidojot 32 publiskās pārvaldes procesus un izveidojot 1 centralizētu koplietošanas platformu, izveidojot un pilnveidojot 17 elektroniskos pakalpojumus, pilnveidojot 1 nozares klientu attiecību vadības un elektroniskā pasta sistēmas risinājumu, pilnveidojot nozares centralizēto infrastruktūru un pilnveidojot 7 nozares iestāžu pamatdarbības sistēmas.**Projektam ir izvirzīti šādi mērķi:**1. Unificētu un centralizētu Zemkopības nozares inspekcijas procesu modeļa izstrāde, to efektivitātes palielināšanai.
2. Zemkopības nozares iestāžu pakalpojumu sniegšanas nodrošināšanas procesu efektivitātes uzlabošana.
3. Administratīvā sloga samazināšana zemkopības nozares pakalpojumu sniegšanas un inspekciju ietvaros.
4. Zemkopības nozares IKT atbalsta efektivitātes un kvalitātes uzlabošana.

**Esošajā situācijā ir identificētas šādas problēmas:**1. Zemkopības nozares iestādēs pastāv atšķirīga pieeja inspekcijas procesu veikšanai, kas prasa iestāžu darbinieku nelietderīgu laika patēriņu un neveicina nozares kontroles sistēmas integritāti.
2. Inspekciju plānošana un rezultātu protokolēšana pamatā notiek manuālā veidā, ierobežojot iespēju operatīvi izmantot iegūtos datus nozares ietvaros.
3. Zemkopības nozares iestāžu vairāku pakalpojumu elektronizācijas pieeja līdz šim nav sniegusi nepieciešamo efektivitātes uzlabojumu, kā arī pastāv plašs klātienes pakalpojumu klāsts, kuru elektronizācija būtiski palielinātu iestāžu produktivitāti.
4. Zemkopības nozares pakalpojumu un inspekciju kontekstā joprojām pastāv ievērojams administratīvais slogs.
5. Pastāv ierobežojumi kvalitatīvai, uz klienta problēmas atrisināšanu vērstai klientu apkalpošanai.
6. Nepietiekama informācijas apmaiņa starp nozares iestādēm.
7. Nepilnīga IKT infrastruktūra un tehniskais nodrošinājums nozares darbības vajadzībām.

Lai risinātu iepriekš minētās problēmas un sasniegtu noteiktos Projekta mērķus, Projekta ietvaros plānots veikt turpmāk aprakstītos pasākumus:1. Projekta vadība - nodrošināta projekta īstenošana saskaņā ar plānoto.
2. Zemkopības nozares informācijas sistēmu audits un vienotas IKT arhitektūras izstrāde.

2.1. Projekta ietvaros pilnveidojamo informācijas sistēmu audits pirms projekta īstenošanas uzsākšanas.2.2. Zemkopības nozares procesu un IKT atbalsta pilnveides arhitektūras izstrāde.2.3. Zemkopības nozares procesu un IKT atbalsta pilnveides arhitektūras ieviešanas plāna izstrāde.1. Zemkopības ministrijas centralizēto koplietošanas risinājumu pilnveide.

3.1. Zemkopības ministrijas centralizēto koplietošanas risinājumu pilnveides plānošana.3.2. Zemkopības nozares vienotas klientu apkalpošanas risinājums.3.3. Resora vienotas e-pasta sistēmas ieviešana.3.4. Inspekcijas procesu pilnveide.1. Zemkopības nozares centralizētās IKT infrastruktūras pilnveide.

4.1. Zemkopības nozares centralizētās IKT infrastruktūras pilnveides plānošana.4.2. Infrastruktūras (fizisko resursu) migrācija.4.3. Datu glabātuvju attīstība.4.4. Virtualizācijas platformas attīstība.4.5. Iestāžu IKT infrastruktūras centralizācijas risinājumi.4.6. Migrācija.1. Zemkopības nozares darbības procesu pilnveide.

5.1. Zemkopības nozares darbības procesu atbalsta risinājumu pilnveides plānošana.5.2. Lauksaimniecības tehnikas reģistrācijas un kontroles procesu un atbalsta risinājumu pilnveide.5.3. Pārtikas un veterināro uzraudzības procesu un atbalsta risinājumu pilnveide.5.4. Augu un augsnes kontroles procesu un augšņu kartēšanas procesa pilnveide.5.5. Mežsaimniecības informācijas iegūšanas, uzglabāšanas un apstrādes procesu un informācijas tehnoloģiju (turpmāk – IT) atbalsta risinājumu pilnveide.5.6. Zivsaimniecības kontroles procesu un IT atbalsta risinājumu pilnveide.5.7. Lauksaimniecības dzīvnieku informācijas iegūšanas, uzglabāšanas un apstrādes procesu un atbalsta IT risinājumu pilnveide.5.8. Lauksaimniecībā izmantojamo platību uzraudzības mehānisma un IT atbalsta risinājumu pilnveide.1. Publicitātes nodrošināšana.

Projekts ir vērsts uz zemkopības nozares iestāžu darbības efektivitātes palielināšanu, pilnveidojot iestāžu darbības procesus, nodrošinot starpiestāžu sadarbību, pilnveidojot elektroniskos pakalpojumus, kā arī attīstot centralizētu koplietošanas informācijas un komunikāciju tehnoloģiju infrastruktūru. |
|  3. | Projekta izstrādē iesaistītās institūcijas | Zemkopības ministrija, Lauku atbalsta dienests, Lauksaimniecības datu centrs, Pārtikas un veterinārais dienests, Valsts meža dienests, Valsts augu aizsardzības dienests, Valsts tehniskās uzraudzības aģentūra. |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Iedzīvotāji, komersanti, valsts pārvalde, pašvaldības, biedrības, nodibinājumi. |
| 2. | Tiesiskā regulējuma ietekme uz tautsaimniecību un administratīvo slogu | Zemkopības nozares iestādes sniedz pakalpojumus, kuru elektronizācija samazinātu administratīvo slogu klientiem un radītu finansiālus ieguvumus. Tā realizēšanai Projekta ietvaros paredzēts pilnveidot IT atbalsta risinājumus, elektronizējot pakalpojumus. Tiks pilnveidoti šādi procesi un elektronizēti pakalpojumi:1. Traktortehnikas un tās piekabju vadītāju eksaminācijas process un elektronizēts pakalpojums - informācijas saņemšana par traktortehnikas vadītāju apmācību;2. Traktortehnikas noņemšanas no uzskaites process un elektronizēts pakalpojums - traktortehnikas noņemšanas no uzskaites norakstīšanai;3. Traktortehnikas un tās piekabju ikgadējās valsts tehnisko apskašu veikšanas process, elektronizēts pakalpojums - atgādinājumi par dokumentu derīgumu termiņu;4. Traktortehnikas un tās piekabju vadītāju eksaminācijas process un elektronizēts pakalpojums - traktortehnikas vadītāju kvalifikācijas teorētiskā eksāmena kārtošana;5. Traktortehnikas agregātu numuru salīdzināšanas process un elektronizēts pakalpojums - traktortehnikas agregātu numuru salīdzināšanas pieteikšana;6. Uztura bagātinātāju un diētiskās pārtikas reģistrācijas process un elektronizēts pakalpojums - specifisko pārtikas produktu reģistrēšana;7. Elektroniska lauku vēstures žurnāla aizpildīšanas process un elektronizēts pakalpojums - elektroniska lauku vēstures žurnāla izveide;8. Sēklu sertificēšanas process un elektronizēts pakalpojums - pieteikums sēklaudzēšanas lauka un kartupeļu sēklaudzēšanas lauka apskatei;9. Sēklu sertificēšanas process un elektronizēts pakalpojums - pieprasījums vidējā sēklu parauga noņemšanai, analīžu veikšanai un etiķešu izgatavošanai;10. Fitosanitāro pārbaužu veikšanas process un elektronizēts pakalpojums - deklarācijas iesniegšana fitosanitārajai kontrolei;11. Informācijas sniegšanas par augu aizsardzības un mēslošanas līdzekļiem process un elektronizēts pakalpojums - paziņojums par iepriekšējā gadā tirdzniecībai ražotajiem vai ievestajiem mēslošanas līdzekļiem;12. Personu iekļaušanas Lauksaimniecības produktu integrētās audzēšanas reģistrā process un elektronizēts pakalpojums - personas iekļaušana Lauksaimniecības produktu integrētās audzēšanas reģistrā;13. Mednieku sezonas karšu izsniegšanas process un elektronizēts pakalpojums - mednieku sezonas karšu izsniegšana;14. Mednieka vai medību vadītāja eksaminācijas process un elektronizēts pakalpojums - pieteikšanās mednieka vai medību vadītāja eksāmenam;15. Atļaujas saņemšanas sēklas (sēklu maisījumu) vai pavairojamā materiāla izmantošanai, kas nav iegūti ar bioloģiskās lauksaimniecības ražošanas metodi process un elektronizēts pakalpojums - atļauja sēklas (sēklu maisījumu) vai pavairojamā materiāla izmantošanai, kas nav iegūti ar bioloģiskās lauksaimniecības ražošanas metodi;16. Elektroniskas lauku vēstures žurnāla aizpildīšanas process un elektronizēts pakalpojums - mobilā piekļuve un lauku informācijas aktualizēšana;17. Informācijas sniegšanas par mēslošanas līdzekļiem process un elektronizēts pakalpojums - elektroniska lauku mēslošanas plāna uzturēšana;Darbības procesu pilnveides un pakalpojumu elektronizācijas rezultātā plānots paaugstināt Zemkopības resora pakalpojumu sniegšanas un atvērto datu indeksa rādītāju (t.sk. sniegto pakalpojumu īpatsvars un pakalpojumu elektronizācijas līmenis) par 20%.  |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav attiecināms  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | **Turpmākie trīs gadi (*euro*)** |
| **2017.g.** | **2018.g.** | **2019.g.** |
| **saskaņā ar valsts budžetu kārtējam gadam** | **izmaiņas kārtējā gadā, salīdzinot ar valsts budžetu kārtējam gadam** | **izmaiņas, salīdzinot ar kārtējo 2016. gadu** | **izmaiņas, salīdzinot ar kārtējo 2016. gadu** | **izmaiņas, salīdzinot ar kārtējo 2016. gadu** |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 780 725 | 1 683 886 | 1 676 821 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 780 725 | 1 683 886 | 1 676 821 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 918 500 | 1 981 042 | 1 972 730 |
| 2.1. valsts pamatbudžets | 0 | 0 | 918 500 | 1 981 042 | 1 972 730 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | -137 775 | -297 156 | -295 909 |
| 3.1. valsts pamatbudžets | 0 | 0 | -137 775 | -297 156 | -295 909 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi | x | 0 | 0 | 0 | 0 |
| 5. Precizēta finansiālā ietekme: | x | 0 | -137 775 | -297 156 | -295 909 |
| 5.1. valsts pamatbudžets | 0 | -137 775 | -297 156 | -295 909 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts tiks līdzfinansēts no Eiropas Reģionālās attīstības fonda (turpmāk - ERAF) līdzekļiem un tā kopējais finansējuma apjoms (kopējās attiecināmās izmaksas) plānots 5 000 000 *euro* apmērā, tai skaitā ERAF finansējums 4 250 000 *euro* un valsts budžeta finansējums 750 000 *euro.* Plānotie izdevumi 2017.gadā – 918 500 *euro*, 2018.gadā – 1 981 042 *euro*, 2019.gadā – 1 972 730 *euro*, 2020.gadā – 127 728 *euro*.Lai nodrošinātu ilgtspējīgu projekta ietvaros sagatavoto risinājumu darbību pēc projekta termiņa beigām, sākot ar 2021. gadu, ir plānojamas IKT risinājumu uzturēšanas izmaksas. Plānotās uzturēšanas (turpmākās sistēmu darbināšanas) izmaksas ir 537 600 *euro* gadā. Izvērtējot Zemkopības ministrijas un padotības iestāžu iespējas nodrošināt projekta rezultātu uzturēšanu, noteikts, ka 250 000 *euro* gadā tiks segti no Zemkopības ministrijas budžeta programmas 97.00.00 “Nozaru vadība un politikas plānošana”, bet 287 600 *euro* gadā ir nepieciešamais papildus finansējums.

|  |  |  |  |  |
| --- | --- | --- | --- | --- |
| Nepieciešamās IKT risinājuma uzturēšanas izmaksas | 2021, *euro* | 2022, *euro* | 2023, *euro* | KOPĀ, *euro* |
| *ZM CRM* | 144 650 | 144 650 | 144 650 | 433 950 |
| *VTUA IS* | 54 670 | 54 670 | 54 670 | 164 010 |
| *LDC IS* | 130 333 | 130 333 | 130 333 | 390 999 |
| *PVD IS* | 54 518 | 54 518 | 54 518 | 163 554 |
| *VAAD IS* | 39 790 | 39 790 | 39 790 | 119 370 |
| *VMD IS* | 50 433 | 50 433 | 50 433 | 151 299 |
| *ZMZD IS* | 8 983 | 8 983 | 8 983 | 26 949 |
| *LAD IS* | 54 133 | 54 133 | 54 133 | 162 399 |

Sistēmu uzturēšanas izmaksās ietilpst: programmatūras licences, atjauninājumi, drošības labojumi, programmatūras papildinājumi.Kopumā paredzēts, ka pēc projekta pilnīgas ieviešanas projekta sociālekonomiskie un finanšu ieguvumi, sākot ar 2023. gadu, sasniegs aptuveni **2 014 870 *euro*** (t.sk. finanšu ietaupījums 680 392 *euro*) gadā. Projekta pārskata perioda ietvaros, t.i. 15 gadu laikā pēc projekta īstenošanas, projekta kopējie ieguvumi sasniegs **30 223 070 *euro*** (t.sk. finanšu ietaupījums 10 205 892 *euro*). Ieguvumu kopsumma būtiski pārsniedz projekta investīcijas, kas liecina par projekta augstu pievienoto vērtību un īstenošanas lietderīgumu.Pēc projekta apstiprināšanas nepieciešamo finansējumu Zemkopības ministrija normatīvajos aktos noteiktajā kārtībā pieprasīs no 74.resora „Gadskārtējā valsts budžeta izpildes procesā pārdalāmais finansējums” programmas 80.00.00 „Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, paredzot to Zemkopības ministrijas budžeta apakšprogrammā 62.08.00. „Izdevumi Eiropas Reģionālās attīstības fonda (ERAF) projektu un pasākumu īstenošanai (2014–2020)”. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija (VARAM), Zemkopības ministrija (ZM), Lauku atbalsta dienests (LAD), Lauksaimniecības datu centrs (LDC), Pārtikas un veterinārais dienests (PVD), Valsts meža dienests (VMD), Valsts augu aizsardzības dienests (VAAD), Valsts tehniskās uzraudzības aģentūra (VTUA). |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms  |
| 3. | Cita informācija | Nav |

Anotācijas IV, V un VI sadaļa – projekts šīs jomas neskar.

Vides aizsardzības un

reģionālās attīstības ministrs K.Gerhards

Vīza: valsts sekretārs R.Muciņš

12.12.2016 16:55

1848

Vides aizsardzības un reģionālās attīstības ministrijas

Elektroniskās pārvaldes departaments

Informāciju sistēmas arhitektūras nodaļas

IKT pārvaldības procesu vadītāja

Lelda Kalniņa,67026576

lelda.kalnina@varam.gov.lv